സൗദിയിലെ മലയാളികളുടെ വധശിക്ഷ ശരിവച്ച് അപ്പീല് കോടതി ഇന്ത്യന് എംബസി മുഖേന ദയാഹര്ജി നല്കാനൊരുങ്ങി പ്രതികളുടെ കുടുംബങ്ങള്: ദയാഹര്ജി ഫലം കാണാന് കൊല്ലപ്പെട്ട സമീറിന്റെ കുടുംബത്തിന്റെ കാരുണ്യം കാത്ത് പ്രതികള് ദമാം: കോഴിക്കോട് കൊടുവള്ളി സ്വദേശി കൊല്ലപ്പെട്ട കേസില് ജയിലില് കഴിയുന്ന സൗദിയിലെ രണ്ട് മലയാളികളുടെ വധശിക്ഷ ശരിവച്ച് അപ്പീല് കോടതി. മുക്കിലങ്ങാടി വേലാട്ടുകുഴിയില് സമീര് സൗദിയില് കൊല്ലപ്പെട്ട കേസില് രണ്ട് മലയാളികള്ക്ക് വിധിച്ച വധശിക്ഷയാണ് അപ്പീല് കോടതി ശരിവച്ചത്. മലയാളികളെ കൂടാതെ കേസിലുള്പ്പെട്ട മറ്റ് നാലു പേര്ക്ക് കൂടി ദമാം ക്രിമിനല് കോടതി വധശിക്ഷ വിധിച്ചിട്ടുണ്ട്. തൃശൂര് കൊടുങ്ങല്ലൂര് ഏറിയാട് ചീനികപ്പുറത്ത് നിസാം സാദിഖ് നിസാമുദ്ദീന്, കുറ്റ്യാടി സ്വദേശി ആശാരിത്തൊടിക അജ്മല് ഹമീദ്, സൗദി പൗരന്മാരായ ഹുസൈന്, അസ്വദ്, ഇദ്രീസ് അബു റവാന്, അലി എന്നിവര്ക്കാണ് വധശിക്ഷ. 5 വര്ഷം മുന്പ് ജുബൈലിലെ വര്ക് ഷോപ്പ് മേഖലയിലെ മാലിന്യത്തൊട്ടിക്കു സമീപം സമീറിന്റെ മൃതദേഹം കണ്ടെത്തുകയായിരുന്നു. പിന്നീട് നടത്തിയ അന്വേഷണത്തില് മലയാളികളടക്കമുള്ള സംഘം സമീറിനെ കൊലപ്പടുത്തുകയായിരുന്നെന്ന് തെളിഞ്ഞു. ഹവാല ഏജന്റായിരുന്ന സമീറിനെ സ്വദേശി പൗരന്മാര് തട്ടിക്കൊണ്ടുപോയി 3 ദിവസം ബന്ദിയാക്കിയെങ്കിലും പണം ലഭിക്കാത്തതിനെ തുടര്ന്നുള്ള മര്ദനത്തില് കൊല്ലപ്പെടുകയായിരുന്നു എന്നാണു നിഗമനം. സംഘത്തിന് ആവശ്യമായ വിവരങ്ങള് നല്കിയത് നിസാമും അജ്മലുമായിരുന്നുവെന്ന് പൊലീസ് കണ്ടെത്തി. അപ്പീല്ക്കോടതി വിധിയുടെ പശ്ചാത്തലത്തില് ഇന്ത്യന് എംബസി മുഖേന സൗദി ഭരണാധികാരിക്കു ദയാഹര്ജി നല്കാനുള്ള ഒരുക്കത്തിലാണ് പ്രതികളുടെ കുടുംബാംഗങ്ങള്. എന്നാല് ഭാര്യയും 2 ചെറിയ കുട്ടികളുമടങ്ങുന്ന സമീറിന്റെ കുടുംബം മാപ്പ് നല്കാന് തയാറായാല് മാത്രമേ ദയാഹര്ജി ഫലം കാണൂ. Stories you may Like